**OBRAZLOŽENJE FINANCIJSKOG PLANA UPRAVNOG ODJELA ZA POLJOPRIVREDU, RURALNI RAZVOJ, ZAŠTITU OKOLIŠA I PRIRODE ZA 2022. GODINU**

|  |  |
| --- | --- |
| **SAŽETAK DJELOKRUGA RADA UPRAVNOG ODJELA** | Upravni odjel za poljoprivredu, ruralni razvoj, zaštitu okoliša i prirode obavlja upravne i stručne poslove u području poljoprivrede, lovnog gospodarstva, šumarstva, ruralnog razvoja, turizma, zaštite okoliša i prirode, civilne zaštite, zaštite od požara, obrane i razminiranja. U okviru svog djelokruga Upravni odjel obavlja posebice sljedeće poslove:  - praćenje stanja u poljoprivredi, predlaganje i provođenje poticajnih mjera za razvoj poljoprivrede, stočarstva, vinogradarstva, vinarstva i proizvodnje hrane, posebno autohtonih proizvoda,  - pripremanje programa i mjera te sudjelovanje u provedbi okrupnjavanja i navodnjavanja poljoprivrednog zemljišta te poslova vezanih uz melioracijsku odvodnju,  - predlaganje i provedbu mjera institucijske potpore u poljoprivrednoj proizvodnji, poticanje na stručno i interesno povezivanje poljoprivrednika te pružanje stručne pomoći proizvođačima,  - predlaganje provedbe razvojnih mjera poljoprivrede na razini županije i unaprijeđenje gospodarenja poljoprivrednim zemljištem te brine o njihovoj provedbi,  - predlaganje i provođenje mjera unaprijeđenja lovnog gospodarstva te izradu općih i pojedinačnih akata u gospodarenju zajedničkim lovištima, praćenje izvršavanja ugovora o zakupu lovišta i plaćanja lovozakupnine, praćenje stanja, predlaganje mjera i provođenje programa razvoja u području šumarstva,  - poslove vezane uz proglašenje prirodnih nepogoda,  - praćenje i analiziranje stanja te predlaganje mjera i provođenja programa razvoja u području šumarstva i vodnog gospodarstva,  - poduzimanje mjera u cilju ravnomjernog razvitka poljoprivrede i ruralnog prostora jedinica lokalne Samouprave u Županiji,  - praćenje stanja u području kontinentalnog turizma te daje smjernice za unaprjeđenje različitih oblika kontinentalnog turizma u županiji, obavlja poslove iz područja unaprjeđenja kontinentalne turističke ponude,  - koordinira aktivnosti svih dionika iz područja turizma sukladno zakonu i odlukama nadležnih tijela te obavlja stručne poslove za tijela osnovana u tim područjima,  - prati stanje okoliša, izrađuje odluke, izvješća, planove, programe i druge dokumente iz područja zaštite okoliša, zaštite prirode, zaštite zraka i gospodarenja otpadom,  - provodi postupke procjene utjecaja na okoliš i ocjene o potrebi procjene utjecaja na okoliš, postupke strateške procjene utjecaja na okoliš i ocjene o potrebi strateške procjene utjecaja na okoliš, vodi javne rasprave, sudjeluje u radu povjerenstava, sudjeluje u izradi prostorno-planske dokumentacije,  - verificira podatke iz Registra onečišćavanja okoliša, osigurava podatke i izvješća za Informacijski sustav zaštite okoliša Republike  Hrvatske i dostupnost podataka iz područja zaštite okoliša,  - vodi postupke i izdaje dozvole za gospodarenje otpadom, privremene dozvole za gospodarenje otpadom kao i dozvole za gospodarenje otpadom iz rudarske industrije,  - vodi Očevidnik gospodarenja otpadom,  - vodi postupke za zaštitu prirode i izdaje dopuštenja za zahvate u zaštićenim dijelovima  prirode,  - vodi postupke proglašavanja zaštićenih dijelova prirode, postupke ocjene prihvatljivosti za ekološku mrežu, izdaje posebne uvjete zaštite okoliša i prirode,  - prati i koordinira rad županijskih ustanova i trgovačkih društava kojima je Županija (su) osnivač ili član, osnovanih u područjima iz djelokruga Upravnog odjela,  - obavlja stručne i administrativno tehničke poslove za potrebe Stožera civilne zaštite Sisačko-moslavačke županije (osim u djelu koji se odnosi na obnovu nakon potresa) i druge poslove sukladno propisima o civilnoj zaštiti, zaštiti na radu, zaštiti od požara i vatrogastvu, obrani i razminiranju,  - sudjeluje u provedbi projekata sufinanciranih iz fondova Europske unije i državnih tijela,  - sudjeluje u izradi strateških i ostalih dokumenata Županije,  - druge poslove utvrđene posebnim zakonom, drugim propisom, aktom Županijske skupštine ili župana,   * obavlja i povjerene poslove državne uprave određene zakonom koji se odnose na:   - utvrđivanje naknada za promjenu namjene poljoprivrednog zemljišta; prikupljanje potrebne dokumentacije za izradu zahtjeva i davanje mišljenja te suglasnosti u postupku izrade prostornih planova; vođenje evidencije o promjeni namjene poljoprivrednog zemljišta,  - obavljanje poslova koji se odnose na registraciju dobavljača božićnih drvaca i na izdavanje dozvole za krčenje, odnosno čistu sječu šume; prikupljanje i dostavljanje podataka nadležnom ministarstvu o stanju i promjenama šumskogospodarskog područja na području regionalne jedinice. |
| **NAZIV PROGRAMA** | **RAZVOJ POLJOPRIVREDE** |
| **CILJ PROGRAMA** | Povećanje produktivnosti i stvaranje novih radnih mjesta na obiteljskim poljoprivrednim gospodarstvima, usvajanje novih znanja i tehnologija koja se primjenjuje u poljoprivrednoj proizvodnji, a sve u cilju kvalitetnijeg ukupnog razvoja Sisačko-moslavačke županije.  Misija zadruge za proizvodnju, trgovinu i usluge je okupljanje OPG-a, vinara, obrtnika i dr., radi poticanja i promocije lokalne proizvodnje i potrošnje otvaranjem trgovina s lokalnim proizvodima s područja Sisačko-moslavačke županije te jačanje poslovne infrastrukture Sisačko-moslavačke županije. |
| **OBRAZLOŽENJE PROGRAMA** | Razvoj poljoprivredne proizvodnje na području Sisačko-moslavačke županije temelji se na postojećim komparativnim prednostima uz maksimalno korištenje prirodnih prednosti pojedinih područja naše županije. Kroz ovaj Program planirano je niz poticajnih mjera kojima želimo ojačati konkurentnost postojećih poljoprivrednih proizvođača i pomoći u početku rada novim poljoprivrednim proizvođačima u pokretanju njihove proizvodnje.  Nadalje, u ovom Programu se podupire rad Zajednice proizvođača Sisačko-moslavačke županije – zadruga za proizvodnju, trgovinu i usluge u vidu plaćanja članarine. |
| **ZAKONSKA I DRUGA OSNOVA NA KOJOJ SE ZASNIVA PROGRAM** | Zakon o poljoprivredi („Narodne novine“, broj 118/18, 42/20, 127/20, 52/21)  Zakon o obiteljskom poljoprivrednom gospodarstvu („Narodne novine“, broj 29/18, 32/19)  Zakon o uzgoju domaćih životinja („Narodne novine“, broj 115/18, 52/21)  Zakon o poljoprivrednom zemljištu („Narodne novine“, broj 20/18, 115/18, 98/19)  Zakon o lovstvu („Narodne novine“, broj 99/18, 32/19, 32/20) |
| **USKLAĐENOST PROGRAMA S DOKUMENTIMA DUGOROČNOG RAZVOJA** | Nacionalna razvojna strategija Republike Hrvatske do 2030. godine („Narodne novine“, broj 13/21 je dokument na osnovu kojeg se temelji Program razvoja poljoprivrede:  SC9. Samodostatnost u hrani i razvoju biogospodarstva   1. Povećanje produktivnosti poljoprivrede i akvakulture i njihove otpornosti na klimatske promjene na okolišno prihvatljiv i održiv način 2. Doprinos klimatskoj neutralnosti, smanjenje upotrebe pesticida i povećanje ekološke proizvodnje u skladu s novim smjerovima EU-a u okvirima Zelenog plana te Strategije „od polja do stola“ i Strategije EU-a za bioraznolikost 3. Jačanje konkurentnosti i inovativnosti u poljoprivredi i akvakulturi 4. Oživljavanje ruralnih područja i unapređenje kvalitete života na ruralnim i obalnim područjima |
| **AKTIVNOST** | **Poticanje poljoprivredne proizvodnje**  Za aktivnost poticanje poljoprivredne proizvodnje u 2022. godini planiraju se sredstva u iznosu 840.000,00 kn za fizičke i pravne osobe upisane u upisnik poljoprivrednih gospodarstava koje imaju prebivalište, odnosno sjedište na području Sisačko-moslavačke županije te Zajednice proizvođača Sisačko-moslavačke županije – zadruga za proizvodnju, trgovinu i usluge.  Cilj provedbe je poticanje razvoja poljoprivrede Sisačko-moslavačke županije, a temelji se na:   1. Poticanju proizvodnje bilja i stvaranja dodane vrijednosti poljoprivrednih proizvoda 2. Korištenju poljoprivrednih površina 3. Ulaganju u stočarsku proizvodnju i proizvodnju riba (akvakulturu) 4. Ekološka poljoprivredna proizvodnja 5. Poticanju neproizvodnih aktivnosti u svrhu povećanja vrijednosti poljoprivrednih proizvoda i prerađevina   Specifični ciljevi obuhvaćaju: aktiviranje postojećih poljoprivrednih resursa koji nisu u funkciji, povećanje konkurentnosti svih poljoprivrednih proizvođača i djelatnosti, poticanje demografske revitalizacije ruralnog prostora, poticanje znanja, povećanje održivosti poljoprivrednog gospodarstva te očuvanje ekosustava.  Upravni odjel za poljoprivredu, ruralni razvoj, zaštitu okoliša i prirode Sisačko-moslavačke županije dodjeljivati će potpore sukladno: Uredbi Komisije (EU) br. 702/2014 (SL L 193 od 1. srpnja 2014.), Uredbi Komisije (EU) br. 1407/2013 (SL L 352 od 18. prosinca 2013.), Uredbi Komisije (EU) br. 1408/2013 (SL L 352 od 18. prosinca 2013.), Uredbi Komisije (EU) br. 316/2019 od 21. veljače 2019, Uredbi Komisije (EU) broj 972/2020. (Službeni list Europske unije L 215/3 od 2. srpnja 2020., ), Zakonu o poljoprivredi („Narodne novine“, broj 118/18, 42/20, 127/20, 52/21). |
| **NAZIV PROGRAMA** | **RAZVOJ LOVSTVA** |
| **CILJ PROGRAMA** | Cilj Programa je unapređenje cjelokupnog stanja u lovištima, kako na planu biološke i ekološke ravnoteže prirodnog staništa i matičnog fonda autohtone divljači i ostalih zaštićenih životinjskih vrsta, lovno-gospodarskih i lovno-tehničkih objekata, mjera na sprječavanju širenja zaraznih bolesti, razvoja lovnog turizma, propisnog skladištenja i prometa divljačinom, tako i na planu nabave potrebnih sredstava i poduzimanje svih mjera zaštite od šteta koje divljač može prouzročiti u lovištu, razvoja kinologije, sokolarstva i dr. |
| **OBRAZLOŽENJE PROGRAMA** | Na prostoru Sisačko-moslavačke županije ustanovljeno je 28 državnih na ukupno 187.019 ha i 38 zajedničkih lovišta na ukupno 245.044 ha. Ista su u zakupu ili koncesiji 57 lovoovlaštenika, pravnih ili fizičkih osoba, državljana Republike Hrvatske. Ta činjenica govori da je u rukama lovoovlaštenika značajna državna i opće društvena vrijednost, izražena kroz elementarnu brigu za očuvanje čovjekovog okoliša, posebno kad je o fauni našeg eko-sustava riječ. Ovim programom potiče se razvoj i unapređenje lovstva u najširem smislu te riječi. |
| **ZAKONSKA I DRUGA OSNOVA NA KOJOJ SE ZASNIVA PROGRAM** | Zakon o lovstvu („Narodne novine“, broj 99/18, 32/19, 32/20) |
| **USKLAĐENOST PROGRAMA S DOKUMENTIMA DUGOROČNOG RAZVOJA** | Nacionalna razvojna strategija Republike Hrvatske do 2030. godine („Narodne novine“, broj 13/21 je dokument na osnovu kojeg se temelji Program razvoja lovstva:  SC8. Ekološka i energetska tranzicija za klimatsku neutralnost  1.Zaštita prirodnih resursa i borba protiv klimatskih promjena  SC9. Samodostatnost u hrani i razvoju biogospodarstva  4.Oživljavanje ruralnih područja i unapređenje kvalitete života na ruralnim i obalnim područjima. |
| **AKTIVNOST** | **Poticanje razvoja lovstva**  Za aktivnost poticanje razvoja lovstva u 2022. godini planiraju se sredstva u iznosu 730.000,00 kuna koja su namijenjena lovoovlaštenicima državnih i zajedničkih lovišta (lovačkim udrugama/društvima, pravnim i fizičkim osobama), kinološkim udrugama, sokolarskim udrugama, Lovačkom savezu Sisačko-moslavačke županije, uzgajivačima divljači i drugim pravnim i fizičkim osobama koje djeluju na planu razvoja i unapređenja lovstva.  Provedbom aktivnosti nastavlja se ulaganje u razvoj i unapređenje lovstva, kako slijedi:   1. Naknada za štete od divljači u zajedničkim lovištima koja nisu pod ugovorom, te sredstva za naknadu vlasnicima zemljišta bez prava lova. Planirana sredstva koriste se za naknade vlasnicima zemljišta bez prava lova, razmjerno površini koja je obuhvaćena lovištem i za naknadu šteta koje divljač učini u zajedničkim lovištima koja nisu pod ugovorom. 2. Izravne donacije za razvoj lovstva, putem javnog poziva donirat će se sredstva lovoovlaštenicima lovišta na području Sisačko-moslavačke županije, uplatiteljima lovozakupnina i koncesija, za razvoj i unapređenje lovstva, sukladno Zakonu o lovstvu. |
| **NAZIV PROGRAMA** | **RAZVOJNI PROJEKTI** |
| **CILJ PROGRAMA** | Uspješan razvoj poljoprivredne proizvodnje moguć je jedino uz potporu znanosti. Iskustva razvijenih poljoprivrednih zemalja govore da svaka razvijena poljoprivredna regija ima prateće institute ili centre u kojima se na najbolji znanstveni način prati, istražuje i usmjerava razvoj poljoprivrede.  Ovaj Program podrazumijeva suradnju s visokim učilištima, kako bi osigurali bolji standard poljoprivrednih proizvođača kroz afirmaciju poljoprivrednih proizvoda i drugih usluga.  Cilj Programa su u konačnici razvijena, uspješna i konkurentna obiteljska poljoprivredna gospodarstva. |
| **AKTIVNOST** | **Znanstveno stručna suradnja**  Za ovu aktivnost se u 2022. godini planiraju sredstva u iznosu 100.000,00 kuna koja su namijenjena za suradnju s visokim učilištima u cilju razvoja poljoprivrede i promocije poljoprivrednih proizvoda naše Županije, a sve u cilju ostvarivanja koristi za poljoprivrednike Sisačko-moslavačke županije. |
| **AKTIVNOST** | **Izgradnja i održavanje vodno gospodarskih objekata u Sisačko-moslavačkoj županiji**  Za ovu aktivnost se u 2022. godini planiraju sredstva u iznosu 275.000,00 kuna i nastavak je aktivnosti po Projektu sustava navodnjavanja Velika Ludina 453 ha   |  |  |  |  |  |  | | --- | --- | --- | --- | --- | --- | | **B.05.02.01.** | **Sisačko - moslavačka županija** | **MIN/HV** | **Županija** | **Ukupno** |  | |  | Ukupno realizacija | 332.000,00 | 83.000,00 | 415.000,00 | | 31-015/18 | SN Velika Ludina (453ha nt) - DPD (Glavni/Izvedbeni/ Tender) | 160.000,00 | 40.000,00 | 200.000,00 | | 31-019/21 | SN Velika Ludina - Monitoring raspoloživih količina vode (protok i vodostaj) na potoku Ludinica za potrebe projektiranja sustava javnog navodnjavanja Velika Ludina (prosinac 2020-prosinac 2021.) | 6.260,00 | 1.565,00 | 7.825,00 | | BUDUĆI UGOVOR | SN Velika Ludina - Monitoring raspoloživih količina vode (protok i vodostaj) na potoku Ludinica za potrebe realizacije sustava javnog navodnjavanja Velika Ludina za razdoblje 2022. - 2026. godina | 24.000,00 | 6.000,00 | 30.000,00 | | BUDUĆI UGOVOR | SN Velika Ludina – Novelacija studije izvodljivosti | 70.000,00 | 17.500,00 | 87.500,00 | | BUDUĆI UGOVOR | SN Velika Ludina -  Recenzija DPD | 70.000,00 | 17.500,00 | 87.500,00 | |  | SN Velika Ludina -  Troškovi | 1.740,00 | 435 | 2.175,00 |   Predviđa se i trošak vodnog doprinosa kada građevinska dozvola bude izdana (cca. 50.000 kn ), kao i planirani trošak za rješavanje imovinsko-pravnih odnosa. |
| **USKLAĐENOST PROGRAMA S DOKUMENTIMA DUGOROČNOG RAZVOJA** | Ova Aktivnost u temelji se na Nacionalnom programu navodnjavanja i gospodarenja poljoprivrednim zemljištem i vodama u RH 2005. (NAPNAV).  Navodnjavanje je strateški županijski projekt koji bi trebao dati kvalitetnu osnovu za operativne projekte i programe radi razvitka postojeće ili uvođenja nove poljoprivredne proizvodnje. |
| **NAZIV PROGRAMA** | **Kreditiranje poljoprivredne proizvodnje** |
| **CILJ PROGRAMA** | Osnovni cilj ove aktivnosti je povrat duga koji se temelji na zahtjevu Ministarstva poljoprivrede i Državne revizije, Predmet: Revizija financijskog poslovanja Sisačko-moslavačke županije vezano uz sredstva za kreditiranje poljoprivrede, KLASA: 403-01/11-01/6, URBROJ: 0525-07/0539-14-208, Zagreb, 25. travanj 2014. godine). |
| **OBRAZLOŽENJE PROGRAMA** | Sisačko-moslavačka županija je s Ministarstvom poljoprivrede i šumarstva (sada Ministarstvo poljoprivrede) zaključila Ugovor o poslovnoj suradnji u provedbi Programa kreditiranja razvitka poljoprivrede za 2001. godinu, te za 2002. i 2003. godinu. Sukladno članku 10. navedenih ugovora naplaćena sredstva od krajnjih korisnika kredita koja se odnose na povrat dijela kredita odobrenih iz sredstava Ministarstva, banka će prenositi svakog petnaestog dana u mjesecu za prethodni mjesec u korist računa Državnog proračuna Republike Hrvatske.  Sisačko-moslavačka županija je od 2007. godine tražila Ministarstvo brojeve računa Državnog proračuna Republike Hrvatske kako bi mogla obavijestiti odabrane banke da razmjerno uplaćuju sredstva od povrata ovog kreditnog Programa u Državni proračun, odnosno proračun Sisačko-moslavačke županije. Tražene brojeve računa nam je Ministarstvo poljoprivrede dostavilo 8. veljače 2013. godine.  Odmah po primitku brojeva računa za uplatu povrata sredstava u proračun Republike Hrvatske za Sisačko-moslavačku županiju o istima smo obavijestili Hrvatsku poštansku banku d.d. i Privrednu banku Zagreb d.d. te od njih tražili da vrše srazmjernu uplatu sredstava u proračun Republike Hrvatske, odnosno proračun Sisačko-moslavačke županije. Banke su postupile slijedom naše obavijesti te počele sa srazmjernom uplatom.  Obzirom da su tek od ožujka 2013. godine banke počele vršiti srazmjernu uplatu, a do tada su sva sredstva bila uplaćivana u proračun Sisačko-moslavačke županije nastao je dug koji se treba vratiti u Državni proračun Republike Hrvatske. |
| **AKTIVNOST** | **Otplata kredita**  Za aktivnost otplate kredita u 2022. godini planirana su sredstva u iznosu 614.831,86 kuna u korist Državnog proračuna RH.   |  |  |  |  |  |  | | --- | --- | --- | --- | --- | --- | | godina udruživanja | | 2001. | 2002. | 2003. | Suma | | Udružena sredstva MP | | 3.760.000,00 | 2.400.000,00 | 1.295.000,00 | 7.455.000,00 | | Kumulirani dug SMŽ (2019.) | | *1.696.254,87* | *1.888.915,31* | *1.303.820,63* | *4.888.990,81* | | TERMINSKI PLAN POVRATA KUMULIRANOG DUGA | | | | | | | godina | datum do | dug iz 2001. (kuna) | dug iz 2002. (kuna) | dug iz 2003. (kuna) | ukupno  (kuna) | | 2019. | 31.12. | 133.333,33 | 133.333,33 | 133.333,34 | 400.000,00 | | 2020. | 31.12. | 133.333,33 | 133.333,33 | 133.333,34 | 400.000,00 | | 2021. | 31.12. | 133.333,33 | 133.333,33 | 133.333,34 | 400.000,00 | | 2022. | 31.12. | 204.943,93 | 204.943,93 | 204.944,00 | 614.831,86 | | 2023. | 31.12. | 204.943,93 | 204.943,93 | 204.943,93 | 614.831,79 | | 2024. | 31.12. | 204.943,93 | 204.943,93 | 204.943,93 | 614.831,79 | | 2025. | 31.12. | 204.943,93 | 204.943,93 | 204.943,93 | 614.831,79 | | 2026. | 31.12. | 204.943,93 | 204.943,93 | 204.943,93 | 614.831,79 | | 2027. | 31.12. | 204.943,93 | 204.943,93 | 204.943,93 | 614.831,79 | | SUMA | | 1.629.663,57 | 1.629.663,57 | 1.629.663,67 | 4.888.990,81 | |
| **AKTIVNOST** | **Bankarske usluge i usluge platnog prometa**  Za aktivnost Bankarskih usluga i usluga platnog prometa u 2022. godini planiraju se sredstva u iznosu 27.000,00 kuna u korist HPB d.d.  Subvencioniranje manipulativnih troškova i usluga obrade i vođenja kreditnih korisnika Programa kreditiranja razvitka poljoprivrede u 2001., 2002. i 2003. godini odnosi se na naknade Hrvatskoj poštanskoj banci i Privrednoj banci Zagreb s kojima je Sisačko-moslavačka županija zaključila ugovore o obavljanju mandatnih bankarskih poslova na provedbi kreditiranja razvitka poljoprivrede sukladno slijedećim ugovorima:   * Ugovor o obavljanju mandatnih bankarskih poslova na provedbi kreditiranja razvitka poljoprivrede u 2001., KLASA: 403-01/01-01/02, URBROJ: 2176-01-58, Sisak, 17. prosinac 2001. godine, * Ugovor o obavljanju mandatnih bankarskih poslova na provedbi kreditiranja razvitka poljoprivrede u 2002/2003., KLASA: 403-01/02-01/16, URBROJ: 2176-02-20, Sisak, 27. prosinac 2002. godine, * Ugovor o obavljanju poslova u ime i za račun na provedbi kreditiranja razvitka poljoprivrede, KLASA: 403-02/03-01/04, URBROJ: 2176/01-04-148, Sisak 23.3.2004. godine, * I. Dodatak Ugovora o obavljanju mandatnih bankarskih poslova na provedbi kreditiranja razvitka poljoprivrede u 2001. godini u iznosu od 4.560.000,00 kuna, * II. Dodatak Ugovora o obavljanju mandatnih bankarskih poslova na provedbi kreditiranja razvitka poljoprivrede u 2001. godini u iznosu od 4.560.000,00 kuna. * I. Dodatak Ugovora o obavljanju mandatnih bankarskih poslova na provedbi kreditiranja razvitka poljoprivrede u 2002./2003. godini u iznosu od 3.200.000,00 kuna. |
| **NAZIV PROGRAMA** | **PROMOCIJA I PROMIDŽBA PROIZVODA I PODRUČJA** |
| **CILJ PROGRAMA** | Bolja organizacija poljoprivrednih proizvođača u svrhu kvalitetnijeg izlaska na tržište, ostvarivanje većeg profita i turističke ponude. |
| **OBRAZLOŽENJE PROGRAMA** | Podizanje svijesti stanovništava o kvaliteti autohtonih proizvoda i drugih poljoprivrednih proizvoda Sisačko-moslavačke županije, promicanje Sisačko-moslavačke županije kako u RH tako i u EU. |
| **AKTIVNOST** | **Manifestacija Županov pehar**  Upravni odjel za poljoprivredu, ruralni razvoj, zaštitu okoliša i prirode u suradnji s udrugama vinogradara i vinara Sisačko-moslavačke županije organizirati će izbor i dodjelu Županovog pehara 2022. Za ovu su aktivnost planirana sredstva u iznosu 20.000,00 kn. |
| **NAZIV PROGRAMA** | **KONTROLA POPULACIJE NAPUŠTENIH PASA NA PODRUČJU SMŽ** |
| **CILJ PROGRAMA** | Smanjivanje broja napuštenih pasa i poboljšanja stanja odgovornog držanja pasa kao kućnih ljubimaca. |
| **OBRAZLOŽENJE PROGRAMA** | Provedba Programa je utemeljena Zakonom o zaštiti životinja („Narodne novine“, broj 102/17 i 32/19) sa svrhom utjecanja na uzroke problema i smanjenja nastanka populacije neželjenih, a zatim i napuštenih pasa. |
| **AKTIVNOST** | **Poticanje zaštite životinja kroz edukaciju stanovništva**  Upravni odjel za poljoprivredu, ruralni razvoj, zaštitu okoliša i prirode će u suradnji s udrugama za zaštitu životinja provoditi edukaciju stanovništva o zaštiti i dobrobiti životinja. Za provedbu se planiraju sredstva u iznosu 10.000,00 kn. |
| **NAZIV PROGRAMA** | **IZVORIŠTE PREZDAN** |
| **CILJ PROGRAMA** | Provedba mjera sanacija unutar zona sanitarne zaštite izvorišta Prezdan |
| **OBRAZLOŽENJE PROGRAMA** | Županijska skupština Sisačko-moslavačke županije na 19. sjednici održanoj 30. travnja 2020. godine donijela je Odluku o usvajanju Programa mjera sanacije unutar zona sanitarne zaštite izvorišta Prezdan za postojeće građevine i postojeće djelatnosti, Grad Glina i Općina Gvozd, KLASA: 325-01/20-01/04, URBROJ: 2176/01-01-20-6. .  Sukladno navedenom Programu određeni su nositelji financiranja za mjere iz Programa. Za Sisačko-moslavačku županiju određen je udio financiranja 25 % od iznosa predviđenih mjera 35.000,00 kuna. |
| **AKTIVNOST** | **Provedba mjera sanacija unutar zona sanitarne zaštite izvorišta Prezdan**  Sukladno Sporazumu o suradnji na provedbi Programa mjera sanacije unutar zona sanitarne zaštite izvorišta Prezdan s nositeljima financiranja Grad Glina, Općina Gvozd i Vodovod Glina d.o.o. planirana su sredstva za provedbu aktivnosti u 2022. godini u iznosu 3.500,00 kn i to:  - Na prometnicama koje prolaze kroz IV. zonu postaviti obavijesne znakove o prolasku kroz IV. vodozaštitnu zonu izvorišta Prezdan  - Na prometnicama koje prolaze kroz III. zonu postaviti obavijesne znakove o prolasku kroz III. vodozaštitnu zonu izvorišta Prezdan  - Na prometnicama koje prolaze kroz II. zonu postaviti obavijesne znakove o prolasku kroz II. vodozaštitnu zonu izvorišta Prezdan  - Na prometnicama koje prolaze kroz I. zonu postaviti obavijesne znakove o prolasku kroz I. vodozaštitnu zonu izvorišta Prezdan  - Popraviti/postaviti žičanu ogradu oko I. vodozaštitne zone izvorišta Prezdan  - Postojeći agregat na području I. vodozaštitne/sanitarne zone izvorišta Prezdan, opskrba gorivom  - Izdavati tiskane edukacijske materijale i/li organizirati terenska izlaganja stanovništvu o mjerama zabrane i mjerama zaštite koje se provode na području zona zaštite izvorišta  - Izdavati tiskane edukacijske materijale o ekološkoj proizvodnji te provoditi usmenu edukaciju i informiranje poljoprivrednika s poljoprivrednim parcelama unutar II. zone zaštite izvorišta o dobroj poljoprivrednoj praksi o mogućnostima prelaza na ekološku poljoprivredu te o financijskim potporama prelaska na ekološku poljoprivredu ili za održavanje postojeće ekološke poljoprivrede. |
| **NAZIV PROGRAMA** | **RAZVOJ TURIZMA** |
| **CILJ PROGRAMA** | Glavni cilj razvoja turizma Sisačko-moslavačke županije je povećanje njegove atraktivnosti i konkurentnosti što će rezultirati boljim pozicioniranjem na tržištu kontinentalnih destinacija u okruženju, te povećanje gospodarskih učinaka.  Cilj provedbe ovog Programa je povećanje prepoznatljivosti Sisačko-moslavačke županije kao atraktivne kontinentalne turističke destinacije koja svoj razvoj temelji na kvalitetnoj turističkoj ponudi, korištenju prirodnih resursa i iskorištavanju kulturnih i drugih potencijala za razvoj turizma na ovom području. |
| **OBRAZLOŽENJE PROGRAMA:** | Provedbom aktivnosti iz Programa stvaraju se povoljniji uvjeti za poticanje razvoja i promocije turističke ponude te uvjeta za iskorištavanje potencijala za razvoj selektivnih oblika turizma (zdravstveni, ruralni, eno, ciklo i gastro i sl.) što doprinosi povećanju prihoda od turizma, a time i sveukupnom gospodarskom rastu izradom novih i unapređenjem postojećih turističkih proizvoda, obogaćivanjem turističke ponude i suradnjom svih turističkih sudionika. Također je ovaj sektor jedan od najugroženijih novim uvjetima koji su uzrokovani pandemijom COVID-19. |
| **AKTIVNOST** | **Poticanje razvoja turističke ponude**  Za provedbu aktivnosti planiraju se sredstva u iznosu od 75.000,00 kn za sufinanciranje projekata koje provodi Zajednica proizvođača SMŽ – Zadruga čime će se doprinijeti postizanju cilja projekta kao što je okupljanje OPG-a, vinara, pčelara, te proizvođača poljoprivrednih i ostalih proizvoda s područja SMŽ radi lakše komunikacije, rješavanja administrativnih poslova oko prodaje vlastitih proizvoda i promicanja lokalne proizvodnje i potrošnje. |
| **AKTIVNOST** | **Poticanje promocije turističke ponude SMŽ**  Provedbom aktivnosti sufinancirat će se rad Turističke zajednice Sisačko-moslavačke županije u planiranom iznosu od 100.000,00 kn. |
| **AKTIVNOST** | **Poticanje selektivnih oblika turizma**  Za provedbu aktivnosti je planiran iznos od 283.600,00 kn za sufinanciranje razvojnih projekata u turizmu. |
| **ZAKONSKA I DRUGA OSNOVA NA KOJOJ SE ZASNIVA PROGRAM** | Zakon o lokalnoj i područnoj (regionalnoj) samoupravi („Narodne novine“, broj 31/01, 66/01, 129/05, 109/07, 125/08, 36/09, 150/11, 144/12.19/13, 137/15 ,123/17 i 98/19),  Zakon o turističkim zajednicama i promicanju hrvatskog turizma („Narodne novine“, broj 52/19),  Zakon o pružanju usluga u turizmu („Narodne novine“, broj 130/17, 25/19, 98/19 i 42/20),  Zakon o poticanju razvoja malog gospodarstva („Narodne novine“, broj 29/02, 63/07, 53/12, 56/13 i 121/16),  Zakon o državnim potporama („Narodne novine“, broj 47/14 i 69/17). |
| **USKLAĐENOST PROGRAMA S DOKUMENTIMA DUGOROČNOG RAZVOJA** | Nacionalna razvojna strategija Republike Hrvatske do 2030. godine („Narodne novine“, broj 13/21) |
| **ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA** | Rezultati provedbe Operativnih planova poticanja malog gospodarstva i turizma u Sisačko-moslavačkoj županiji tijekom prethodnih razdoblja iskazani su ukupnim brojem registriranih subjekata u turizmu, brojem kreveta za smještaj gostiju, brojem dolazaka gostiju na područje Sisačko-moslavačke županije te brojem ostvarenih noćenja.  Rezultati provedbe Operativnog plana razvoja cikloturizma 2017. - 2020. u Sisačko-moslavačkoj županiji iskazani su ukupnim smjernicama i prioritetima razvoja cikloturizma Županije: brojem umreženih dionika u turizmu u svrhu objedinjavanja ponude za cikloturiste, brojem postavljenih biciklističkih ruta i biciklističke signalizacije, brojem povećanja biciklističkih staza, brojem novih turističkih usluga i proizvoda za cikloturiste, brojem povećanja kapaciteta javne turističke infrastrukture te brojem održanih edukacija o razvoju cikloturizma. |
| **POSTIGNUTI CILJEVI I REZULTATI PROGRAMA TEMELJENI NA**  **POKAZATELJIMA USPJEŠNOSTI U PRETHODNOJ GODINI:** | Provedbom navedenih aktivnosti u 2022. godini stvaraju se povoljniji uvjeti za ostvarenje glavnih ciljeva razvoja turizma u SMŽ kroz stvaranje povoljne klime za razvoj turističke infrastrukture, jačanje selektivnih oblika turizma, stvaranje nove ponude, novih sadržaja, zadržavanje radno sposobnih ljudi na ruralnim područjima te povećanje broja gostiju i noćenja.  Provedbom razvojnih projekata u turizmu doprinijelo se razvoju ovog oblika turističke ponude na području SMŽ kroz uređenje biciklističkih staza, postavljanjem biciklističke signalizacije, opremanjem cikloturističkih ruta te uređenjm cikloturističkih odmorišta i vidikovaca na cikloturističkim rutama. |
| **NAZIV PROGRAMA** | **ZAŠTITA OKOLIŠA I PRIRODE** |
| **CILJ PROGRAMA** | Očuvanje i održivo korištenje prirodnih resursa, unaprjeđenje upravljanja okolišem i spriječavanje onečišćenja okoliša, integracija okoliša u druge sektore, uspostava cjelovitog sustava gospodarenja otpadom, te jačanje svijesti i uključivanja javnosti u proces donošenja odluka i provedbu mjera.  Posebni ciljevi:  - osigurati provedbu zakonskih obveza županije po pitanjima zaštite okoliša i prirode  - voditi registar onečišćivača i osigurati podatke za informacijski sustav zaštite okoliša, te kontinuirano surađivati s obveznicima i inspekcijom zaštite okoliša čime se doprinosi kvaliteti podataka  - osigurati kvalitetu okoliša za postizanje boljeg standarda života stanovništva uz omogućavanje održivog gospodarskog razvoja županije  - provoditi mjere iz donesenih dokumenata zaštite okoliša utemeljene na dostupnim podacima  - provoditi informiranje i uključivanje javnosti u rješavanje pitanja zaštite okoliša i prirode  - provoditi projekte zaštite okoliša i prirode u suradnji s ustanovama, udrugama  - uspostaviti jedinstveni sustav gospodarenja otpadom, te zatvoriti neusklađena odlagališta |
| **OBRAZLOŽENJE PROGRAMA:** | Temeljem zakonskih propisa iz područja zaštite okoliša i prirode, te obveza koje proizlaze iz istih, a imajući u vidu potrebu i obvezu uključivanja javnosti pri odlučivanju o pitanjima zaštite i očuvanja okoliša i prirode, Program zaštite okoliša i prirode se provodi kroz dvije aktivnostii to: Izrada dokumenata zaštite okoliša i prirode i Praćenje stanja okoliša i prirode. |
| **ZAKONSKA I DRUGA OSNOVA NA KOJOJ SE ZASNIVA PROGRAM:** | Zakon o zaštiti okoliša („Narodne novine“, broj 80/13, 153/13, 78/15, 12/18, 118/18)  Zakon o zaštiti prirode („Narodne novine“, broj 80/13, 15/18, 14/19, 127/19)  Zakon o gospodarenju otpadom („Narodne novine“, broj 84/21)  Zakon o zaštiti zraka („Narodne novine“, broj 127/19)  Pravilnik o registru onečišćavanja okoliša („Narodne novine“, broj 87/15), te drugi podzakonski akti. |
| **USKLAĐENOST PROGRAMA S DOKUMENTIMA DUGOROČNOG RAZVOJA** | Nacionalna razvojna strategija Republike Hrvatske do 2030. godine („Narodne novine“, broj 13/21), Program zaštite okoliša Sisačko-moslavačke županije 2018.–2021. godine, Strategija održivog razvitka Republike Hrvatske („Narodne novine“, broj 30/09), Plan gospodarenja otpadom Republike Hrvatske 2017.-2022. („Narodne novine“, broj 3/17), Strategija i akcijski plan zaštite prirode Republike Hrvatske za razdoblje od 2017. do 2025. godine („Narodne novine“, broj 72/17), Strategija i akcijski plan zaštite biološke i krajobrazne raznolikosti Republike Hrvatske („Narodne novine“, broj 143/08). |
| **ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA:** | Potrebna sredstva se planiraju sukladno dosadašnjim stvarnim troškovima, temeljem procjene i iskustveno, te temeljem godišnjih planova rada i financijskih planova trgovačkih društava Kodos d.o.o. i RGGO Šagulje |
| **AKTIVNOST** | **Izrada dokumenata zaštite okoliša i prirode**  Za provedbu aktivnosti Izrada dokumenata zaštite okoliša i prirode u 2022. godini se planira iznos od 405.000,00 kn.  Za potrebe donošenja odluka i izradu dokumenata iz područja zaštite okoliša i prirode, potrebno je pripremiti i izraditi određene stručne elaborate, programe, planova i izvješća. Kako bi se prethodno navedeno osiguralo predviđena je provedba aktivnosti pod nazivom Izrada dokumenata zaštite okoliša i prirode, te provedba donesenih dokumenata, koja se provodi kroz sljedeće podaktivnosti:   * *Stručne podloge i izrada dokumenata zaštite prirode* - sukladno Zakonu o zaštiti prirode, za provedbu zaštite i proglašenje novih zaštićenih prirodnih vrijednosti potrebno je izraditi stručne podloge. U 2018. godini donesena je Odluka o započinjanju postupka zaštite Zrinske gore, te su u tijeku aktivnosti na izradi dokumentacije za proglašenje. U proračunu su planirana sredstva za provedbu navedenog postupka.   - *Izrada dokumenata zaštite okoliša* – sukladno Zakonu o zaštiti okoliša i Zakonu o gospodarenju otpadom županija je obveznik izrade planskih dokumenata, a to su Plan zaštite okoliša za četverogodišnje razdoblje i Plan gospodarenja otpadom sukladno članku članka 173. Zakona o gospodarenju otpadom do 1. siječnja 2024. godine.  -*Troškovi provedbe javnih uvida i rasprava* - sukladno zakonskoj obvezi propisanoj Zakonom o zaštiti okoliša, Zakonom o zaštiti prirode, Uredbom o procjeni utjecaja zahvata na okoliš i Uredbom o informiranju i sudjelovanju javnosti i zainteresirane javnosti u pitanjima zaštite okoliša („Narodne novine“, broj 64/08) u postupku donošenja i izrade dokumenata zaštite okoliša i prirode provode se postupci uvida i rasprava o kojima se obavezno obavještava javnost, te su na ovoj stavci planirani troškovi za provedbu istih (objavu rasprava i uvida u dnevnom tisku), a stvarni trošak će ovisiti o broju provedenih rasprava/uvida. Troškove uvida za dokumente koje predlažu privredni subjekti snose nositelji. |
| **AKTIVNOST** | **Praćenje stanja okoliša i prirode**  Za provedbu aktivnosti Praćenje stanja okoliša i prirode u 2022. godini se planiraju sredstva od 1.580.184,73 kn, a navedena aktivnost će se provoditi kroz sljedeće podaktivnosti:   * *Subvencija trgovačkom društvu Kodos d.o.o.* * *Subvencija Regionalnom centru za gospodarenje otpadom Šagulje d.o.o.*   Sukladno zakonskim propisima, te na temelju Plana gospodarenja otpadom RH 2017.- 2022. i donesenih Odluka o pristupanju Sisačko-moslavačke županije trgovačkim društvima, potpisanih Društvenih ugovora i Sporazuma, a kako bi se osigurali uvjeti za uspostavu cjelovitog sustava gospodarenja otpadom, odnosno centara za gospodarenje otpadom na koji će po izgradnji miješani komunalni otpad odvoziti i zbrinjavati jedinice lokalne samouprave s područja Sisačko-moslavačke županije, planirana su sredstva za rad navedenih tvrtki (čiji je suvlasnik Županija), te za izgradnju CGO-a. |
| **NAZIV PROGRAMA:** | **ZAŠTITA STANOVNIŠTVA** |
| **CILJ PROGRAMA:** | Povećanje spremnosti i osiguranje preduvjeta za svrhovito djelovanje vatrogasne zajednice Županije i njezinih članica (vatrogasnih društava), HGSS-a Stanica Novska i drugih sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.  Posebni cilj:  - Povećanje spremnosti i osiguranje preduvjeta za svrhovito djelovanje vatrogasne zajednice SMŽ i njezinih članica   * Povećanje spremnosti i osiguranje preduvjeta za svrhovito djelovanje operativnih snaga civilne zaštite (npr. ronilačkog kluba) * Osiguranje rada stožera civilne zaštite * Povećanje spremnosti i opremljenosti HGSS-a * Edukacija službenika i osiguranje zaštite na radu. |
| **OBRAZLOŽENJE PROGRAMA:** | Ovim programom se nastoji osigurati zaštita stanovništva, materijalnih i kulturnih dobara od velikih nesreća i katastrofa, provođenjem preventivnih i planskih aktivnosti, razvoja i jačanja spremnosti sudionika i operativnih snaga sustava civilne zaštite. Program obuhvaća sljedeće aktivnosti i to:   * zaštita od požara * razvoj civilne zaštite * oprema za civilnu zaštitu * zaštita na radu   Za navedene aktivnosti planirana su sredstva u ukupnom iznosu 853.000,00 kn. |
| **ZAKONSKA I DRUGA OSNOVA NA KOJOJ SE ZASNIVA PROGRAM:** | Zakon o zaštiti od požara („Narodne novine“, broj 92/10)  Zakon o vatrogastvu („Narodne novine“, broj125/19)  Zakon o sustavu civilne zaštite ("Narodne novine", broj 82/15, 118/18, 31/20, 20/21)  Zakon o hrvatskoj gorskoj službi spašavanja („Narodne novine“, broj 79/06, 110/15)  Zakon o zaštiti na radu („Narodne novine“, broj 71/14, 118/14, 154/14, 94/18, 96/18), te podzakonski akti. |
| **USKLAĐENOST PROGRAMA S DOKUMENTIMA DUGOROČNOG RAZVOJA:** | Provedbom aktivnosti iz ovog Programa osiguravaju se uvjeti za provedbu odrednica zakona, te se nastoje osigurati uvjeti za svrhovito djelovanje i zaštitu stanovništva i imovine u slučajevima katastrofa i velikih nesreća te izvanrednih događaja, kao što je bio potres 2020. godine i epidemija COVID-19. |
| **ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA:** | Sredstva su planirana na temelju dosadašnjih iskustava i procjena, te planova rada Županijske vatrogasne zajednice i Hrvatske gorske službe spašavanja – Stanice Novska, kao i potreba za nabavkom opreme i sredstava. |
| **POSTIGNUTI CILJEVI I REZULTATI PROGRAMA TEMELJENI NA**  **POKAZATELJIMA USPJEŠNOSTI U PRETHODNOJ GODINI:** | Uspješnost provedbe programa očituje donesenim zakonom propisanim dokumentima kao što su: Analize stanja sustava civilne zaštite Sisačko-moslavačke županije za 2020. („Službeni glasnik Sisačko-moslavačke županije“, broj 17/21), Odluka o imenovanju Stožera civilne zaštite Sisačko-moslavačke županije („Službeni glasnik Sisačko-moslavačke županije“, broj 16/21).  Pokazatelji uspješnosti na temelju kojih će se ocjenjivati uspješnost provedbe programa su:  - Proveden program rada Vatrogasne zajednice i doneseno izvješće o radu Vatrogasne zajednice za 2021.   * Održana barem 1 sjednica stožera civilne zaštite * Održana edukacija za članove Stožera CZ |

PRIVREMENA PROČELNICA

Sandra Mahnik, dr.med.vet.

|  |  |
| --- | --- |
| **OBRAZLOŽENJE FINANCIJSKOG PLANA**  **JAVNE USTANOVE ZA UPRAVLJANJE ZAŠTIĆENIM DIJELOVIMA PRIRODE**  **SISAČKO-MOSLAVAČKE ŽUPANIJE ZA 2022. GODINU** | |
| **SAŽETAK I**  **DJELOKRUGA**  **RADA** | Javna ustanova za upravljanje zaštićenim dijelovima prirode Sisačko-moslavačke županije osnovana je sa ciljem obavljanja djelatnosti zaštite, održavanja i promicanja zaštićenih područja, kao i očuvanja izvornosti prirodnih vrijednosti, neometanog odvijanja prirodnih procesa i održivog korištenja prirodnih dobara.  Ustanova djeluje u skladu sa Zakonom o zaštiti prirode (NN 80/13, 15/18, 14/19,127/19), te u skladu sa Strategijom i akcijskim planom zaštite prirode RH (NN 72/17) za razdoblje od 2017. do 2025. godine.  Djelatnosti Ustanove se provode kroz tri ustrojstvene jedinice:  - Ured ravnatelja u kojem se obavljaju opći, administrativni, odnosi s javnošću, javnog informiranja i protokolarni poslovi, komunikacija i suradnja s tijelima državne uprave, regionalne i lokalne samouprave i s institucijama iz inozemstva, te poslovi pripreme i vođenja projekata;  - Stručna služba obavlja poslove zaštite i očuvanja prirode   * Čuvarska služba obavlja poslove nadzora zaštićenih područja, monitoringa zaštićenih vrsta, provođenja uvjeta i mjera zaštite prirode i protupožarne zaštite u zaštićenim područjima kojim Ustanova upravlja.   U Ustanovi je trenutno stalno zaposleno 5 djelatnika, tri u Uredu ravnatelja, jedan djelatnik u Stručnoj službi, te jedan djelatnik u Čuvarskoj službi.  Nadležnost Ustanove se odnosi na:  - 9 zaštićenih područja: posebni rezervati Don-Močvar i Dražiblato, regionalni park Moslavačka gora, značajni krajobrazi Odransko, Sunjsko polje, Petrova gora, Kotar-Stari gaj, park šuma Brdo Djed i spomenik parkovne arhitekture Strossmayerovo šetalište u Petrinji  - 19 područja ekološke mreže NATURA 2000: Turopolje, Donja Posavina, Poilovlje s ribnjacima, Sava nizvodno od Hruščice, Žutica, Odransko polje, Sunjsko polje, Kupa, Dolina Une, Ilova, Područje oko Hrvatske Kostajnice, Područje oko špilje Gradusa, Cret Blatuša, Šašava cret, Petrinjčica, Područje uz Maju i Bručinu, Zrinska gora, Špilja Šušnjar, Pakra i Bijela.  Prema Zakonu o zaštiti prirode nadležnosti Ustanove se odnose i na zaštitu krajobrazne, biološke i geološke raznolikosti na području Sisačko-moslavačke županije. Važan dio djelovanja Ustanove odnosi se na edukativne i promotivne aktivnosti, suradnju sa znanstvenim i stručnim ustanovama, kao i međusektorska suradnja kroz koju se ostvaruje korištenje prirodnih vrijednosti u gospodarske svrhe.  Za ostvarivanje planiranih aktivnosti izrađeni su i prijavljeni projektni prijedlozi u okviru kojih su planirana sredstva koja će omogućiti njihovo provođenje. |
| **NAZIV PROGRAMA:** | **PROGRAM ZAŠTITE, OČUVANJA, ODRŽAVANJA, PROMICANJA I KORIŠTENJA PRIRODNIH VRIJEDNOSTI SMŽ**  Realizacijom planiranih aktivnosti Ustanova će tijekom 2022. godine provoditi aktivnosti usmjerene očuvanju i obnovi postojeće biološke i krajobrazne raznolikosti s posebnim naglaskom na zaštitu ugroženih i zaštićenih vrsta i staništa i EM NATURA 2000. Ustanova usmjerava aktivnosti očuvanja i promicanja održivog korištenja, stvaranja uvjeta za edukaciju i prezentaciju zaštićenih vrsta i staništa te sprečavanje štetnih radnji u zaštićenim područjima.  Temeljem članka 134. Zakona o zaštiti prirode („Narodne novine, broj 80/13, 15/18,14/19 i127/19), stavak 3. Ustanova izrađuje godišnji program zaštite, održavanja, očuvanja, promicanja i korištenja zaštićenih područja uz suglasnost izvršnog tijela jedinice regionalne samouprave, po prethodno pribavljenom mišljenju Ministarstva gospodarstva i održivog razvoja, Zavoda za zaštitu prirode.  Program obuhvaća četiri osnovne aktivnosti:   * **A100001 Rashodi za Javnu ustanovu** * **A100002 Zaštita i promocija prirodnih vrijednosti** * **A100003 Projekt Poučna staza „ Život šume“**   **K100001 Projekt Održivi regionalni razvoj uključivanjem prirodne baštine kroz osnivanje NATURA SMŽ.** |
| **CILJ PROGRAMA:** | Opći cilj programa jest upravljanje, zaštita, očuvanje, održavanje, promicanje i praćenje stanja zaštićenih dijelova prirode, zaštićenih područja, područja ekološke mreže NATURA 2000, biološke, krajobrazne i geološke raznolikosti na području Županije, uz kvalitetne razvojne projekte koji će omogućiti provedbu ciljeva.  Posebni ciljevi kojima će se težiti su:  • CILJ 1: Monitoring, zaštita staništa i zaštićenih vrsta te zbrinjavanje ugroženih vrsta  • CILJ 2: Edukacija i promicanje zaštite prirode i održivog korištenja zaštićenih prirodnih vrijednosti,  • CILJ 3: Razvoj uvjeta za posjećivanje, odmor i razonodu posjetitelja u zaštićenim područjima i na području europske ekološke mreže NATURA 2000 SMŽ-e  • CILJ 4: Ojačan sustav upravljanja i nadzor u zaštiti prirode  • CILJ 5: Provođenje što većeg dijela aktivnosti iz Programa financiranjem sredstvima EU |
| **OBRAZLOŽENJE PROGRAMA:** | U skladu s uputama Ministarstva financija RH i Upravnog odjela za proračun, financije, javnu nabavu i imovinu SMŽ, Godišnji program je rađen na realnim procjenama, a za realizaciju aktivnosti - monitoring Ustanova će jačati suradnju sa udrugama, nevladinim organizacijama, znanstvenim ustanovama i školama koje po svojem djelokrugu rada mogu obavljati neke aktivnosti unutar programa, a velik dio aktivnosti kroz projekte financiran je sredstvima iz EU. Prema uputama nadležnog Ministarstva, Uprave za zaštitu prirode glavne aktivnosti su praćenje stanja prirode (monitoring), a nakon prikupljanja podataka od strane djelatnika Ustanove, isti se obrađuju i prosljeđuju dalje u Ministarstvo, zbog obaveza prema odredbama o izvješćivanju za ekološku mrežu NATURA 2000. Ovaj način dobar je primjer otvorenosti i transparentnosti rada ustanove što je i jedan od ključnih zadataka u okviru djelatnosti ustanove i daje mogućnosti za:   1. Poticanje održivog gospodarskog razvoja, osobito turistički, koji neće ugroziti bioraznolikost u zaštićenim područjima SMŽ-e. 2. Izgraditi infrastrukturu potrebnu za uključivanje prirodne baštine u kulturnu i turističku ponudu SMŽ-e na zaštićenim područjima i područjima Ekološke mreže s posebnim naglaskom na razvoj turizma promatrača ptica. 3. Izgraditi programsku shemu uključivanja školstva i visokog školstva, udruga i volontera u zaštitu prirode SMŽ-e 4. Provoditi promatranje ugroženih vrsta i staništa kao preduvjeta ugradnje poljoprivredno okolišnih mjera   **A10001 RASHODI ZA JAVNU USTANOVU**   * **ADMINISTRACIJA I UPRAVLJANJE JAVNOM USTANOVOM**   Upravljanje Ustanovom u skladu s planiranim ciljevima definiranim zakonskim aktima i strateškim ciljevima iz područja zaštite prirode RH i Županijska razvojna strategija Sisačko-moslavačke županije 2017-2020. Povećanje opsega rada Ustanove vezano je uz obaveze definirane u mišljenju Uprave za zaštitu prirode koje je ugrađeno u aktivnosti Godišnjeg programa.   * **Monitoring, zaštita staništa i zaštićenih vrsta te zbrinjavanje ugroženih vrsta**  1. Monitoring zaštićenih vrsta provodi se kontinuirano, prema planiranim vrijednostima, uz preporuke Ministarstva. Za pojedine ciljane vrste izrađeni su Nacionalni monitoring protokoli, prema tome planirane su aktivnosti monitoringa ili bilježenja prisutnosti a to su: *Crex crex* - kosac, *Ciconia nigra* - crna roda, *Ciconia ciconia* - roda, *Haliaetus albicilla* – orao štekavac, *Dryocopus martius* - crna žuna, *Lucanus cervus* - jelenak, *Lutra lutra* - vidra, *Hirundinidae* - lastavice/piljci, *Coraciiformes* – vodomari/pčelarice, *Chiroptera* – šišmiši, *Fritilaria meleagris* - kockavica*,* *Canis lupus* - vuk, *Castor fiber* - dabar i *Marsilea quadrifolia –* četverolisna raznorotkana području Odranskog i Sunjskog polja. 2. Zbrinjavanje ugroženih vrsta provodi se kontinuirano prema dojavi Centra 112 ili građana o pronalasku ozlijeđenih divljih životinja, koje se nakon organiziranog prihvata s terena prevoze u Zagreb na liječenje i daljnji oporavak te potom organizirano puštanje u prirodu. Provođenje aktivnosti iz sporazuma Ministarstva zaštite okoliša i energetike i HEP-a o zaštiti bijele rode. 3. Izrada dokumenata za upravljanje zaštićenim područjima odnosi se na aktivnosti planirane u okviru projekta „Razvoj okvira za upravljanje ekološkom mrežom Natura 2000“ Ministarstva zaštite okoliša i energetike koji za ima izradu Planova upravljanja Natura 2000 područjima. Projekt će provoditi sve Ustanove iz sektora zaštite prirode RH a cilj je izrada planova upravljanja za 200 područja ekološke mreže Natura 2000 do 2022. godine. Javna ustanova za upravljanje zaštićenim dijelovima prirode SMŽ ima za cilj izradu planove upravljanja za 15 područja. Za 2020. godinu planirane su aktivnosti na izradi planova upravljanja za Sunjsko polje, Donju Posavinu i Savu nizvodno od Hruščice. 4. Nastavak održavanja trajnih ploha na području posebnog botaničkog rezervata koje su formirane u okviru projekta koji je bio financiran sredstvima FZOEU-a, provodi se u cilju očuvanja ugroženih cretnih staništa. 5. Provođenje kontrolnog uzorkovanja indikativnih vrsta kao mjera praćenja dosadašnjih aktivnosti na održavanju trajnih ploha (HBD)  * **Edukacija i promicanje zaštite prirode i održivog korištenja zaštićenih prirodnih vrijednosti**  1. Edukativni program Ustanove „Znanje – čuvar prirode“ kroz tematske radionice razvija ranu senzibilizaciju djece, ali i ciljanu edukaciju djece u vrtićima, osnovnim i srednjim školama na području Županije. 2. U cilju promicanja zaštite prirode u okviru Desetljeća biološke raznolikosti do 2020., planirano je kontinuirano provoditi aktivnosti promocije u sklopu obilježavanja važnijih datuma zaštite prirode i okoliša kao što su Svjetski dan šuma (21.03), Svjetski dan voda (22.03), Dan planete Zemlja (22.04.), Svjetskog dana biološke raznolikosti odnosno Dana zaštite prirode (22.05.). 3. Promocija zaštite prirode provoditi će se na web stranici Ustanove, javnim medijima, prigodnim izložbama i na lokalnim manifestacijama. 4. Aktivna međusektorska suradnja – sektor poljoprivrede, šumarstva i vodnog gospodarstva u cilju kvalitetnijeg stanja zaštićenih područja, odvija se kroz kontinuiranu godišnju komunikaciju i izradu projektnih prijedloga.  * **Razvoj uvjeta za posjećivanje, odmor i razonodu posjetitelja u zaštićenim područjima i na području europske ekološke mreže NATURA 2000 SMŽ-e**  1. Za posjećivanje zaštićenih područja planira se održavanje infrastrukture mostova, informativnih i edukativnih ploča, putokaza i održavanja vegetacije trasa poučnih staza, kako bi se osigurala sigurnost posjetitelja. 2. Stručno vođenje posjetitelja na zaštićenim područjima, terenske radionice, evaluacija, vođenje baze podataka.  * **Ojačan sustav upravljanja i nadzor u zaštiti prirode**  1. Nadzor zaštićeni područja planiran je prema godišnjem planu rada, što obuhvaća nadzor stanja zaštićenih područja, nadzor staništa zaštićenih vrsta, protupožarni nadzor, kontrola mjera zaštite prirode te protuzakoniti lov zaštićenih vrsta, aktivnost se provodi u suradnji s nadležnim inspektorom zaštite prirode.   **A100002 ZAŠTITA I PROMOCIJA PRIRODNIH VRIJEDNOSTI**  Ostvarivanje planiranih ciljeva prema smjernicama strategija nadležnih tijela (Ministarstva i Županija) nije moguća bez planiranja prihodovanja sredstava kroz pomoći, donacije i sufinanciranje iz EU fondova. Zbog navedenog izrađeni su i potpisani projekti koji će omogućiti financiranje planiranih ciljeva i ostvarivanje rezultata iz sredstava EU. Provođenjem projekta ujedno će se omogućiti kvalitetnija međusektorska suradnja s posebnim naglaskom na suradnju s edukativnim sektorom, širom javnosti i jačanjem volonterske suradnje.  Fokus ovogodišnjeg programa je izrađen i na osnovi analiza postojećeg stanja u segmentu zaštite prirode, okoliša, poljoprivrede i drugih segmenata gospodarstva koje ukazuju na negativne trendove koji se odnose i na očuvanje prirodnih vrijednosti te utječu na upravljanje njima, a jedan od važnijih je kontinuirana depopulacija područja, što utječe na zapuštanje poljoprivrednog zemljišta koje se direktno odnosi na loše stanje antropogenih, zaštićenih staništa. Obaveze koje je RH, ulaskom u EU, preuzela vezano uz ekološku mrežu NATURA 2000, zahtijeva kontinuirano praćenje ciljanih vrsta i staništa, te izvještavanje o njihovom stanju.  Projekti koji će se provoditi u 2020. godini u kojima je Ustanova partner, suradnik ili nositelj omogućit će kvalitetno upravljanje Ustanovom, zaštićenim područjima i područjima ekološke mreže NATURA 2000 te ostvariti pretpostavke za dugoročno, održivo korištenje prirodnih vrijednosti.  **Projekt „Razvoj okvira za upravljanje ekološkom mrežom NATURA 2000“**  Ministarstvo zaštite okoliša i energetike provodi projekt „Razvoj okvira za upravljanje ekološkom mrežom NATURA 2000“ na području cijele RH, a obaveze Županije i Ministarstva su definirane Sporazumom. U okviru projekta planirane su aktivnosti:   * + izrade planova upravljanja za NATURA 2000 područja   + nabava vozila za provođenje monitoringa ciljanih vrsta.   Sporazum o suradnji je potpisan, vozilo je preuzeto, u tijeku su aktivnosti provođenja dioničkih radionica i prikupljanja potrebnih informacija za izradu planova upravljanja. Projektne aktivnosti, za izradu ukupno 15 planova upravljanja, trajati će do kraja 2022. godine.  **SAVAPARKS**  Javna ustanova je dio SAVAPARKs grupacije koja okuplja Ustanove za zaštitu prirode, EURONATUR iz Njemačke i NVO duž rijeke Save sa ciljem očuvanje očuvanja i restauracije područja rijeke Save, očuvanja biološke raznolikosti i ostvarivanja pretpostavki za rješavanje problema širenja invazivnih vrsta i koordinirano praćenje međuodnosa poplava i očuvanja vlažnih staništa.  **Projekt „Zaštita i očuvanje bijele rode u SMŽ“**  Projekt se provodi s ciljem očuvanja strogo zaštićene vrste bijele rode kroz očuvanje sigurnog gniježđenja i podizanja mladih. Ovaj projekt se odnosi na pomoć vlasnicima objekata koji imaju gnijezdo bijele rode na krovovima u iznosu od 700,00 kn po gnijezdu, koji zajedno provode FZOEU i SMŽ. Broj gnijezda na području županije u 2021. godini koje su obuhvaćene ovom mjerom je iznosio 134 gnijezda, a točan broj vlasnika koji će u idućoj godini ostvarivati pravo na naknadu biti će utvrđen monitoringom u 2022. godini.  **Projekt „Europski krovovi roda/European White Storks Roofs-LIFE White Storks Roofs“**  Nositelj projekta je Fond za zaštitu okoliša i energetsku učinkovitost s partnerima javnim ustanovama kontinentalnog dijela RH. Projekt obuhvaća brojne promotivne aktivnosti kojima je cilj senzibilizirati širu javnost na potrebi očuvanja uvjeta za gniježđenje i podizanje mladih strogo zaštićene vrste koja živi u neposrednoj blizini ljudi, te mogućnostima koje omogućavaju direktni, pozitivni utjecaj ljudi na očuvanje stabilne brojnosti vrste. Kroz brojne promotivno, edukativne sadržaje omogućava se kvalitetnija suradnja svih dionika koji mogu doprinijeti očuvanju ove ugrožene vrste. Promotivni edukativni materijali ujedno doprinose prezentaciji i drugih ugroženih vrsta i staništa kroz prikaz života rode na području Republike Hrvatske. Ovaj projekt obuhvaća i rezultate dosadašnjih provedenih aktivnosti u cilju zaštite i očuvanja rode na području RH, isplaćivanje naknada vlasnicima objekata koji imaju gnijezdo bijele rode u cilju očuvanja gniježđenja strogo zaštićene vrste. Bijela roda kao fokus vrsta približava zaštitu prirode i ljudski doprinos očuvanju bioraznolikosti. Projektni prijedlog je u izradi od 2020. godine.  **Projekt „LIFE NATURA 2000 Cret Blatuša“**  Projekt je usmjeren na očuvanje NATURA 2000 područje Cret Blatuša jačanjem međusektorske suradnje i organiziranje sustava koji će omogućiti očuvanje ugroženih staništa, uz korištenje poljoprivredno okolišnih mjera za travnjačka staništa, uzgoj autohtonih pasmina ovaca i koza, koje bi omogućile prirodnu restauraciju ugroženih stanišnih tipova. Projekt uključuje sveučilišta, znanstvene institucije, gospodarski sektor, mala poljoprivredna gospodarstva, školstvo, javne institucije, regionalne i lokalne samouprave s ciljem izgradnje modela održivog razvoja depopulariziranog i devastiranog područja visoke prirodne vrijednosti. Nositelj projekta je Hrvatski prirodoslovni muzej, a Ustanova je uključena kao pridruženi suradnik bez financijskih obveza. Projekt je u studenom 2021.prijavljen na LIFE poziv.  **A100003 PROJEKT POUČNA STAZA „ŽIVOT ŠUME“**  Projekt je prijavljen na mjeru 8.5.2. Agencije za plaćanje u poljoprivredi, ribarstvu i ruralnom razvoju 2018. godine, a 2020.godine dobili smo pozitivno mišljenje te se pristupilo aktivnostima II faze provođenja projekta (provođenju postupka javne nabave i odobrenje zahtjeva II). Projekt obuhvaća trasiranje i izgradnju poučne šumske staze na području Grada Novske kroz mjeru i dodatni edukativni segment na web stranici Ustanove. Poučna šumska staza na 1,5 km prezentira važnost očuvanja šumskog ekosustava i njegovu važnost za stanje tla, vode i zraka. Na edukativnim i informativnim pločama predstavljaju se istraživanja gljiva i orhideja i njihov međuodnos i važnost za očuvanje šumskog tla. Poučna staza obuhvaća izgradnju dvije nadstrešnice i četiri odmorišta s klupama i stolovima te edukativne i promotivne ploče. Cilj projekta je promoviranje važnosti očuvanja priroda i izvan zaštićenih područja te edukaciju posjetitelja i školske djece. Uslijed posljedica katastrofalnog potresa došlo je do prolongiranja provedbe projekta za 2022. godinu.  Financijska vrijednost projekta: 289.000,00, 100% bespovratna sredstva.  **K100001 PROJEKT ODRŽIVI REGIONALNI RAZVOJ UKLJUČIVANJEM PRIRODNE BAŠTINE KROZ OSNIVANJE EDUKATIVNO PREZENTACIJSKOG CENTRA NATURA SMŽ**  Projekt „Održivi regionalni razvoj uključivanjem prirodne baštine kroz osnivanje edukativno-prezentacijskog centra Natura SMŽ“ kojim se planira rekonstrukcija bivše upravne zgrade bolnice u Petrinji u edukativno-prezentacijski centar Natura SMŽ, izgradnja 3 vidikovca i 4 info točke je potpisan i nalazi se u fazi realizacije. Nositelj projekta je Sisačko-moslavačka županija, a partneri u projektu su Javna ustanova za upravljanje zaštićenim dijelovima prirode SMŽ i Županijska razvojna agencija – SIMORA. Ukupna vrijednost projekta iznosi 17.047.297,27 kn dok očekivani iznos bespovratnih sredstva iznosi 14.490.202,67 kn.  Ovaj projekt je obuhvatio više dugoročnih razvojnih ciljeva Ustanove, te ostvaruje pretpostavke za kvalitetnu prezentaciju prirodnih vrijednosti te generiranje novih mogućnosti razvoja ovog dijela Županije u smjeru turističke prezentacije. U tijeku su završne aktivnosti rekonstrukcije objekta stare upravne zgrade bolnice u Petrinji, izgradnje pomoćnih objekata i uređenja/opremanja okoliša. Projektom su izgrađene info točke (4) i vidikovci (3), izrađen je edukativni program za školsku djecu te ornitološko – volonterski program, provedena je edukacija stranih jezika za zaposlenike SMŽ i partnera u projektu, u tijeku je promocija projekta, web stranica je kontinuirano ažurirana s aktivnostima u tijeku, kao i prezentacija projekta na društvenim mrežama. Očekivani završetak projekta planiran je za svibanj 2022. godine kada bi trebao biti završen i opremljen objekt, kao i izrađena i postavljena kompletna multimedijalna prezentacijsko-promotivna oprema za posjetitelje NATURA SMŽ centra u Petrinji u unutarnjem i vanjskom prostoru. |
| **ZAKONSKA I DRUGA OSNOVA NA KOJOJ SE ZASNIVA PROGRAM:** | Zakon o zaštiti prirode (NN 80/13, 15/18, 14/19, 127/19),  Strategija i akcijski plan zaštite prirode RH u razdoblju od 2017. – 2025. godine (NN 72/2017)  Uredba o ekološkoj mreži i nadležnostima javnih ustanova za upravljanje područjima ekološke mreže (80/19)  Direktiva o zaštiti ptica (Council Directive 79/409/EEC; 2009/147/EC)  Direktiva o zaštiti prirodnih staništa i divlje faune i flore (Council Directive 92/43/EEC) |
| **USKLAĐENOST PROGRAMA S DOKUMENTIMA DUGOROČNOG RAZVOJA:** | Godišnji program je izrađen sukladno Strategiji i akcijskom planu zaštite prirode Republike Hrvatske u razdoblju od 2017. – 2025. godine („Narodne novine“ broj 72/2017), prema ciljevima i strateškim smjernicama koji su valorizirani prema prioritetima hitnosti:  **3.1.1. Zaštićena područja**  3.1.1.1. Izraditi temeljne dokumente upravljanja zaštićenim područjima  3.1.1.4. Osigurati uključivanje zainteresirane javnosti  3.1.1.5.3. Educirati i stručno usavršavati djelatnike javnih ustanova  **3.1.2. Zaštita ekoloških sustava i staništa**  3.1.2.3.4. Provoditi aktivnu zaštitu cretova  3.1.2.3.6. Vrednovati travnjake i izraditi prijedlog za očuvanje pojedinih lokaliteta uz mjere gospodarenja  3.1.2.3.9.Uključiti lokalno stanovništvo u provođenje akcija zaštite staništa, (čišćenje obraštajne vegetacije, košnja, ispaša)  **3.1.4. Zaštita i očuvanje divljih svojti**  3.1.4.8.3. Surađivati s relevantnim sektorima vezano za rješavanje problema zbrinjavanja divljih svojti  **3.1.5. Zaštita udomaćenih svojti**  3.1.5.3. Poticati korištenje i unapređivanje stanja ugroženih stanišnih tipova  **6.1 Poljoprivreda**  6.1.2. Očuvati lokalitete s reprezentativnim ugroženim stanišnim tipovima u okviru ekološke mreže i mreže NATURA 2000  6.1.3.Očuvati povoljni vodni režim uključujući visoku razinu podzemne vode na područjima cretova, vlažnih travnjaka i zajednica visokih zeleni  6.1.7. Educirati poljoprivredne proizvođače o važnosti očuvanja biološke  raznolikosti u poljoprivrednoj praksi  **6.2. Šumarstvo**  6.2.2. Pratiti stanje šumskih ekoloških sustava u zaštićenim područjima,  područjima ekološke mreže i budućim NATURA 2000 područjima  **6.7. Vodno gospodarstvo**  6.7.1.Pri gospodarenju i upravljanju vodama te održavanju vodenih putova uvažiti načela očuvanja sastavnica biološke, geološke i krajobrazne raznolikosti vodenih ekosustava, s naglaskom na zaštićena područja, područja, EM i buduća NATURA 2000 područjima  **6.8. Turizam**  6.8.1. Jačati značaj zaštite prirode u turističkom sektoru na raznim razinama  6.8.2. Razvijati turizam prihvatljiv za zaštitu biološke raznolikosti u pojedinim područjima i područjima ekološke mreže  **7.2. Institucionalni okvir**  7.2.4. Poticati suradnju s nevladinim organizacijama  **8.1. Istraživanje i praćenje stanja (monitoring)**  8.1.1.1. Nastaviti s istraživanjima i praćenjem stanja ugroženih staništa  i populacija  8.1.3.1. Održavati i popunjavati bazu podatka o biološkoj raznolikosti  **8.2. Obrazovanje**  8.2.1. Unaprijediti razumijevanje, važnost i zastupljenost koncepta biološke, krajobrazne i geološke raznolikosti te njene zaštite i očuvanja na svim razinama školstva  8.2.4. Ojačati suradnju između tijela državne uprave, stručnih i znanstvenih  institucija, odgojno-obrazovnih te NVO-a u svrhu obrazovanja u područjima  zaštite  **8.3. Obavješćivanje i sudjelovanje javnosti**  8.3.4. Poticati sudjelovanje sredstava javnog informiranja u obrazovanju  obavješćivanju i sudjelovanju javnosti na temu zaštita biološke, krajobrazne i geološke raznolikosti  8.3.5. Poticati volonterstvo i ostale oblike izvan institucionalnog obrazovanja i javnog društvenog djelovanja u zaštiti biološke raznolikosti  8.3.4.2. Kontinuirano komunicirati s medijima i uspostaviti trajno partnerstvo u svrhu veće zastupljenosti tema iz područja zaštite biološke raznolikosti  8.3.5.1. Razvijati mrežu volontera i različite programe za volontere  (inventarizacija, monitoring, edukacija)  **9.2. Financijski mehanizmi za provođenje strategije**  9.2.2. Osigurati financiranje zaštite prirode iz izvanproračunskih izvora  Nacionalna razvojna strategija Republike Hrvatske do 2030. godine („Narodne novine“, broj 13/21). |
| **ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA:** | Ishodište za izračun i ocjenu potrebnih sredstava za Program redovnog rada Javne ustanove jesu broj djelatnika Ustanove, koeficijenti njihovih plaća koji su određeni Pravilnikom o radu i plaćama zaposlenika Javne ustanove za upravljanje zaštićenim prirodnim vrijednostima SMŽ. Vrijednost Materijalnih rashoda i opreme za provođenje programa, dijelom je unaprijed određena sukladno važećim odlukama nadležnih tijela, potpisanim ugovorima te procijenjenim vrijednostima na tržištu za pokriće raznih usluga. Za veliki dio aktivnosti Godišnjeg programa planirana su sredstva EU (85%) kroz A100003 i A100004 Zaštita i promocija prirodnih vrijednosti, KK mjera „Promicanje prirodne baštine“ 6.2.2 Dio prihodovanja dugotrajne imovine planiran je i kroz projekte u kojem je Ustanova partner, a realizacija istog ovisi o selektivnom provođenju aktivnosti prema programskoj shemi potpisanih projekata, na koje Ustanova ne može utjecati. |
| **POSTIGNUTI CILJEVI I REZULTATI PROGRAMA TEMELJENI NA**  **POKAZATELJIMA USPJEŠNOSTI U PRETHODNOJ GODINI:** | Pokazatelji uspješnosti provođenja redovne djelatnosti Javne ustanove na kraju godine biti će mjerljivi kroz rezultate rada, a ovisno o posebnom cilju, rezultati i pokazatelji uspješnosti mogu se definirati kao:   * Broj provedenih prirodoslovnih istraživanja, inventarizacije ciljanih vrsta i staništa, broj revitaliziranih staništa, * Broj tiskanih i distribuiranih edukativno-promotivnih materijala * Broj izdanih stručnih mišljenja * Broj prijavljenih projekata * Broj vrtića, škola, udruga i volontera uključenih u zajedničke projekte, te samostalno provođenje određenih aktivnosti uz ugrađene mjere zaštite prirode * Broj objavljenih informacija u medijima i sudjelovanja u akcijama za širu javnost * Broj objavljenih podatka na web stranici Ustanove * Postotak pokrivenosti zaštićenih područja odgovarajućom infrastrukturom ili obnovom postojeće   Broj provedenih edukacijskih programa te obavljenih nadzora i obilazaka zaštićenih područja također govore o uspješnosti provedenih ciljeva Programa. |

RAVNATELJICA

Dragica Vugić, dipl.ing.biol.